**Lőrinc-Kertváros Polgárőr Csoport és Önkéntes Tűzoltó Egyesület**

**Tel.: 0630/555-1866, 0670/3329658, 0620/4746922**

**Bankszámlaszám: OTP 11718000-20424497**

[**lkpcs18@gmail.com**](mailto:lkpcs18@gmail.com) **1188 Budapest Határ utca 101/b** [**www.lkpcs.hu**](http://www.lkpcs.hu/)

**Jegyzőkönyv**

**Lőrinc-Kertváros Polgárőr Csoport és Önkéntes Tűzoltó Egyesület**

**megtartott nyilvános taggyűléséről**

A taggyűlés 2016. november 20-án, Budapest XVIII. kerület Önkormányzat tárgyalójában került megtartásra.

Székely László elnök 10 óra 05 perckor megnyitja a taggyűlést, üdvözöli a megjelenteket. Megállapítja, hogy a taggyűlésen 12 fő jelent meg, akik teljes szavazati joggal rendelkeznek. Az egyesület taglétszám 15 fő a megjelent szavazati joggal rendelkezők az összes szavazati joggal rendelkező 80%-a, így a taggyűlés határozatképes.

A tagság 12 igen szavazattal megszavazta jegyzőkönyv vezetőnek Dobos Gábort.

Jegyzőkönyv hitelesítőinek és szavazatszámlálóknak Mészáros Bencét és Demeter Zsoltot választotta a tagság.

Székely László elnök előterjesztette a következő napirendi pontokat.

I. Napirend előtti felszólalások

II. Egyesület székhely címének megváltoztatása

III. Tisztségviselők választása

IV. Pénzügyi, szakmai beszámoló

V. Egyebek

**I. napirend előtti felszólalások:**

- Székel László elnök tájékoztatta a tagságot, hogy a kialakult személyi ellentétek miatt 7 fő elhagyta az Egyesületet, Leszámolásuk folyamatban van.

**II.Egyesület székhelycímének megváltoztatása:**

- Székely László elnök előadja, hogy az egyesület székhelyének címét meg kell változtatni mivel a kilépett tagok között van az a személy, akinek a lakcíme a jelenlegi 1188 Budapest Határ u. 101/b egyesületi székhelycím. A székhelycímünk tulajdonosa megkérte egyesületünk elnökét hogy a fent álló problémák miatt módosítsa a címet, ezt megelőző székhely bejegyzési engedélyét visszavonta.

Az új székhelycím 1188 Budapest Podhorszky u. 105/a a jelenlegi elnök és édesanyjának tulajdona, melyről készült befogadói nyilatkozatot az egyesület részére Székely László bemutatta.

Az taggyűlésen a székhelycím módosításra szavazást tartottunk, minek eredménye 12 igen, 0 nem, 0 tartózkodik eredménnyel a tagság elfogadta.

**III. napirendi pont tisztségviselők választása:**

Új Felügyelő bizottsági tagokat választott a polgárőr csoport a tisztségükről korábban lemondott tagok helyett.

A jegyzőkönyv vezetésére Dobos Gábort, a számláló bizottságnak Demeter Zsoltot, Pénzes Lászlót és Tillinger Józsefet szavazta meg a tagság.

A titkos szavazás után az alábbi tagok kapták meg a szavazatok többségét, akik elvállalták a tisztségeket:

* Felügyelő bizottság elnöke: Pénzes László, tagjai: Demeter Zsolt és Tombor Szilárd
* Szolgálatvezető: Mészáros Bence.

**IV. napirendi pont: pénzügyi és szakmai beszámoló:**

**Székely László elnök** tájékoztatta a tagságot a csoport pénzügyi helyzetéről: elmondta, hogy az új gépkocsira átvételkor az előlegen felül még 2,5 MFt-ot kell befizetni, valamint a vonóhorog, téli gumi felnin, és a fényhíd külön tételt képez. Ezen felül 2 MFt banki kölcsönt veszünk fel. Ezekre megvan az egyesület fedezete.

Elnök úr tájékoztatja a taggyűlést, hogy az egyesület anyagi biztonsága rendezett a támogatási összeg a támogatási szezonra megoldott és rendelkezésre áll.

Az idén még a PLER Kft.-től és a Valor Kft-től várunk támogatást, illetve a BPSZ által elnyert pályázaton elnyert 400.000 Ft.- összeggel kell még elszámolnunk.

Az egyesület a korábbi formaruha gyártó helyett új céggel vette fel a kapcsolatot, és a velük készíttetett új ruhák kiosztásra kerültek, a jövő évben tervezzük az elhasználódott ruhák cseréjét, illetve új ruhák beszerzését (pl: téli sapka, nyári nadrág, stb.) tervezzük.

**V. napirendi pont: Egyebek:**

Az egyesületből kilépettek nem mindennel számoltak el. A korábbi közgyűlésen megszavazta a tagság, hogy a szolgálatra kapott bakancsot évi 20%-kal amortizáljuk. A tagság egyhangú szavazás után úgy döntött, hogy kilépettek bakancsát az átvétel óta eltelt idő figyelembe vételével 20, illetve 40% levonása után fennmaradó összeget felszólító levélben igényeljük vissza tőlük.

Az Elnök úr elmondta, hogy a jövőben mindenkinek személyi kartonja lesz, amin átveszi a megkapott eszközöket, felszereléseket, melyekkel el kell tudni számolni.

Az Elnök úr javasolta, hogy több évvel ezelőtt történt megállapodás szerint a jövőben továbbra is él a korábban bevált jutalmazási rendszer, mely szerint, aki az egyesület nevében pénzbeli jutalmat vesz át, azt felajánlja az egyesület részére, melyet csak az eszközök pótlására, felszerelések vásárlására fordítható!

Az Elnök úr bemutatta a két új tagot: Pethő Zsoltot, és Pásztor Gábort.

A tagság megszavazta, hogy a rendőrségi búcsúztatóra vásárolt anyagokra beadott számlát akkor számoljuk el a kilépett tagok felé, ha az eszközük leszámolása teljes és maradéktalan.

A közgyűlés egyhangúan megszavazta, hogy az új szolgálati gépkocsira vásárolandó fényhíd a BPSZ-től kapott támogatásból történjen meg. Ennek megvalósításában segítséget kér Demeter Zsolttól.

A tagság az alábbi szabályzatokat, egyhangúlag elfogadta:

Bizonylati rend

Értékelési szabályzat

Leltározási szabályzat

Pénzkezelési szabályzat

Selejtezési szabályzat

Iratkezelési szabályzat

Szervezeti és Működési szabályzat

Személygépkocsi használati szabályzat

Székely László elnök a taggyűlést 11 óra 51 perckor lezárja.

Budapest, 2016. 11. 20.

………………………….. ……..………………..

elnök jkv. vezető

………………………………………… ………………………………………

hitelesítő tag hitelesítő tag